Document ID: 32007L0021

ΟΔΗΓΊΑ 2007/21/ΕΚ ΤΗΣ ΕΠΙΤΡΟΠΉΣ
της 10ης Απριλίου 2007
για την τροποποίηση της οδηγίας 91/414/ΕΟΚ όσον αφορά τις ημερομηνίες λήξης των προθεσμιών για την καταχώριση των δραστικών ουσιών azoxystrobin, imazalil, kresoxim-methyl, spiroxamin, azimsulfuron, prohexadion-calcium και fluroxypyr στο παράρτημα Ι
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 5 παράγραφος 5,
Εκτιμώντας τα ακόλουθα:
(1)
Στο παράρτημα I της οδηγίας 91/414/ΕΟΚ καταχωρίστηκαν ως δραστικές ουσίες οι εξής: η ουσία azoxystrobin με την οδηγία 98/47/ΕΚ της Επιτροπής (2) έως την 1η Ιουλίου 2008, η ουσία imazalil με την οδηγία 97/73/ΕΚ της Επιτροπής (3) έως τις 31 Δεκεμβρίου 2008, η ουσία kresoxim-methyl με την οδηγία 1999/1/ΕΚ της Επιτροπής (4) έως τις 31 Ιανουαρίου 2009, η ουσία spiroxamin με την οδηγία 1999/73/ΕΚ της Επιτροπής (5) έως την 1η Σεπτεμβρίου 2009, η ουσία azimsulfuron με την οδηγία 1999/80/ΕΚ της Επιτροπής (6) έως την 1η Οκτωβρίου 2009, η ουσία prohexadion-calcium (άλας προεξαδιόνης με ασβέστιο) με την οδηγία 2000/50/ΕΚ της Επιτροπής (7) έως τις 20 Οκτωβρίου 2010 και η ουσία fluroxypyr με την οδηγία 2000/10/ΕΚ της Επιτροπής (8) έως τις 30 Νοεμβρίου 2010.
(2)
Η καταχώριση μιας δραστικής ουσίας είναι δυνατόν, κατόπιν σχετικού αιτήματος, να ανανεωθεί υπό την προϋπόθεση ότι έχει υποβληθεί σχετική αίτηση τουλάχιστον δύο έτη πριν από τη λήξη ισχύος της καταχώρισης. Η Επιτροπή παρέλαβε αιτήσεις για ανανέωση των καταχωρίσεων που αφορούν όλες τις προαναφερόμενες ουσίες.
(3)
Η Επιτροπή πρέπει να θεσπίσει λεπτομερείς κανόνες σχετικά με την υποβολή και την αξιολόγηση περαιτέρω απαραίτητων στοιχείων για την ανανέωση των καταχωρίσεων του παραρτήματος Ι. Ως εκ τούτου, κρίνεται δικαιολογημένη η ανανέωση της καταχώρισης των προαναφερθεισών δραστικών ουσιών στο παράρτημα Ι για περίοδο που είναι αναγκαία ώστε οι κοινοποιούντες να μπορέσουν να συντάξουν τις αιτήσεις τους και η Επιτροπή να μπορέσει να οργανώσει την αξιολόγησή τους και να λάβει αποφάσεις.
(4)
Επομένως, είναι σκόπιμο να τροποποιηθεί αναλόγως η οδηγία 91/414/ΕΟΚ.
(5)
Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
Άρθρο 2
Τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν με την παρούσα οδηγία το αργότερο έως τις 12 Δεκεμβρίου 2007. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ των εν λόγω διατάξεων και των διατάξεων της παρούσας οδηγίας.
Εφαρμόζουν τις διατάξεις αυτές από τις 13 Δεκεμβρίου 2007.
Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Οι λεπτομερείς διατάξεις για την παραπομπή αυτή καθορίζονται από τα κράτη μέλη.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 10 Απριλίου 2007.

Labels: 0
3
6